CELEX: 32011R1087
Language: lt
Date: 2011-10-27 00:00:00
Title: 2011 m. spalio 27 d. Komisijos įgyvendinimo reglamentas (ES) Nr. 1087/2011, kuriuo dėl sprogmenų aptikimo sistemų iš dalies keičiamas Reglamentas (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti Tekstas svarbus EEE

28.10.2011   
            
            
               LT
            
            
               Europos Sąjungos oficialusis leidinys
            
            
               L 281/12
            
         KOMISIJOS ĮGYVENDINIMO REGLAMENTAS (ES) Nr. 1087/2011
   2011 m. spalio 27 d.
   kuriuo dėl sprogmenų aptikimo sistemų iš dalies keičiamas Reglamentas (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:
   
               (1)
            
            
               2010 m. kovo 4 d. Komisijos reglamente (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti (2), nustatytos sprogmenų aptikimo sistemų nuostatos;
            
         
               (2)
            
            
               ilgainiui sprogmenų aptikimo metodai ir technologijos tobulėja. Atsižvelgiant į grėsmės civilinei aviacijai raidą, technologijų pokyčius ir veiklos patirtį Sąjungoje ir pasaulyje, Komisija turėtų persvarstyti technines ir veiklos nuostatas, susijusias su sprogmenų aptikimo sistemomis;
            
         
               (3)
            
            
               todėl Reglamentas (ES) Nr. 185/2010 turėtų būti atitinkamai iš dalies pakeistas;
            
         
               (4)
            
            
               šiame reglamente nustatytos priemonės atitinka pagal Reglamento (EB) Nr. 300/2008 19 straipsnio 1 dalį įsteigto Civilinės aviacijos saugumo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 185/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 97, 2008 4 9, p. 72.
   
      (2)  OL L 55, 2010 3 5, p. 1.
   
      PRIEDAS
      Reglamento (ES) Nr. 185/2010 priedo 12 skyriaus 12.4.2 dalis pakeičiama taip:
      
         „12.4.2.   SAS įrangos standartai
         
         
                     12.4.2.1.
                  
                  
                     Nustatyti trys SAS įrangos standartai. Išsamūs tokių standartų reikalavimai nustatyti atskirame Komisijos sprendime.
                  
               
                     12.4.2.2.
                  
                  
                     Visa SAS įranga turi atitikti 1-ą standartą.
                  
               
                     12.4.2.3.
                  
                  
                     1-o standarto galiojimas baigiasi 2012 m. rugsėjo 1 d.
                  
               
                     12.4.2.4.
                  
                  
                     Atitinkama institucija gali leisti 1-ą standartą atitinkančią SAS, įrengtą nuo 2003 m. sausio 1 d. iki 2006 m. rugsėjo 1 d., ir toliau naudoti vėliausiai iki 2014 m. sausio 1 d.
                  
               
                     12.4.2.5.
                  
                  
                     2-as standartas taikomas visai SAS įrangai, įrengtai nuo 2007 m. sausio 1 d., išskyrus atvejus, kai sutartis sumontuoti 1-ą standartą atitinkančią SAS įrangą buvo sudaryta iki 2006 m. spalio 19 d.
                  
               
                     12.4.2.6.
                  
                  
                     Visa SAS įranga turi atitikti 2-ą standartą ne vėliau kaip iki 2012 m. rugsėjo 1 d., išskyrus atvejus, kai taikomas 12.4.2 dalies 4 punktas.
                  
               
                     12.4.2.7.
                  
                  
                     2-o standarto galiojimas baigiasi 2020 m. rugsėjo 1 d.
                  
               
                     12.4.2.8.
                  
                  
                     Atitinkama institucija gali leisti 2-ą standartą atitinkančią SAS, įrengtą nuo 2011 m. sausio 1 d. iki 2014 m. rugsėjo 1 d., ir toliau naudoti vėliausiai iki 2022 m. rugsėjo 1 d.
                  
               
                     12.4.2.9.
                  
                  
                     Atitinkama institucija informuoja Komisiją, kai leidžia 2-ą standartą atitinkančią SAS ir toliau naudoti po 2020 m. rugsėjo 1 d.
                  
               
                     12.4.2.10.
                  
                  
                     3-ias standartas taikomas visai SAS įrangai, įrengtai nuo 2014 m. rugsėjo 1 d.
                  
               
                     12.4.2.11.
                  
                  
                     Visa SAS įranga turi atitikti 3-ią standartą ne vėliau kaip iki 2020 m. rugsėjo 1 d., išskyrus atvejus, kai taikomas 12.4.2 dalies 8 punktas.“